  Туспуктэм: vk.com (Александр Бречалов) Наталия Сильвестрова Балезино каргуртын физкультурая но мугорез кыдатонъя огъет путозы. Удмуртилэн тӧроез Александр Бречалов но Россиысь чугун сюресъёслэн кивалтӥсез - парвленилэн кивалтӥсез Олег Белозёров сое лэсьтонын ӵош ужан сярысь тупанкыл кутӥзы. Со сярысь элькунлэн тӧроез «ВКонтакте» мерлыко вотэсысь бамаз ивортӥз. « Огъетэз Балезиноын улӥсьёс туж возьмало. Со ёрослэн валтӥсь спорт площадкаез луоз. Отын ваньмыз спортэз яратӥсьёс но гажасьёс тренироваться кариськозы » Александр Бречалов, Удмуртилэн тӧроез Балезиноысь огъет чугун сюрес юрттэмен пуктэм нырысетӥез объект уз луы ни. 2021-тӥ арын Ижкарын «Локомотив» стадионэз выльдӥзы: искусственной шобыретэн футбол бусы, бызьылон сюресъёс, могӟетъёсын чур, ГТО куронъёсты быдэстонъя площадка лэсьтӥзы. 2023-тӥ арлэн пумспортэн выро. Тодэ вайытом, 2023-тӥ арын толсуре Сарапулын «Позитрон» спорт центр ужаны кутскиз. Тегъёс: Спорт лэсьтӥськон Балезино Удмуртия  